PATVIRTINTA

Lietuvos Respublikos

žemės ūkio ministro

2023 m. balandžio 11 d.

įsakymu Nr. 3D-241

**NACIONALINĖS PAGALBOS PIENO GAMINTOJAMS TEIKIMO TAISYKLĖS**

**I SKYRIUS**

**BENDROSIOS NUOSTATOS**

1. Nacionalinės pagalbos pieno gamintojams teikimo taisyklės (toliau – taisyklės) parengtos vadovaujantis 2013 m. gruodžio 18 d. Komisijos reglamentu (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai žemės ūkio sektoriuje su visais pakeitimais (toliau – Reglamentas (ES) Nr. 1408/2013) ir atsižvelgiant į Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrąsias administravimo taisykles, patvirtintas Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“ (toliau – Bendrosios administravimo taisyklės).
2. Šios taisyklės reglamentuoja nereikšmingos *(de minimis)* pagalbos teikimo pieno gamintojams, esant pieno rinkos veikimo sutrikdymams (toliau – pagalba), sąlygas ir tvarką.
3. Taisyklių tikslas – išsaugoti Lietuvos pieno gamybos potencialą ir remti pieno gamintojus, esančius pripažintų kooperatinių bendrovių (kooperatyvų) nariais.
4. Pagalba mokama iš Lietuvos Respublikos valstybės biudžeto lėšų neviršijant 8 mln. Eur.

**II SKYRIUS**

**PAGALBOS DYDIS IR REIKALAVIMAI PAGALBAI GAUTI**

5.Pagalbos dydis pieno gamintojams, atitinkantiems šių taisyklių 6 punkto reikalavimus, ir pieno gamintojams, atitinkantiems šių taisyklių 6 ir 8 punktų reikalavimus, nustatomas atskiru Lietuvos Respublikos žemės ūkio ministro įsakymu ne vėliau kaip iki š. m. gegužės 12 d.

6. Pagalba teikiama pieno gamintojams, kurie atitinka visus šiuos reikalavimus:

6.1. Lietuvos Respublikos žemės ūkio ir kaimo verslo registre užregistruoti kaip valdos valdytojai arba partneriai ne vėliau kaip iki 2023 m. sausio 31 d.;

6.2. jeigu vidutinė 2023 m. vasario–kovo mėnesių natūralaus žalio pieno supirkimo kaina buvo ne didesnė kaip 35 ct už kilogramą (duomenys apie VĮ Žemės ūkio duomenų centre (toliau – Centras) registruotų pieno supirkėjų sumokėtą pieno kainą kiekvienam pieno gamintojui imami iš Pieno apskaitos informacinės sistemos);

6.3. kurių vardu Ūkinių gyvūnų registre (toliau – ŪGR) 2023 m. kovo 1 d. buvo registruotų pieninių karvių;

6.4. kurie ir kurių sutuoktiniai nėra ir nebuvo patvirtinti paramos gavėjai pagal Kaimo plėtros 2004–2006 metų plano priemonę „Ankstyvo pasitraukimo iš prekinės žemės ūkio gamybos rėmimas“ ir Lietuvos kaimo plėtros 2007–2013 metų programos priemonę „Ankstyvas pasitraukimas iš prekinės žemės ūkio gamybos“;

6.5. pateikė paraiškas nacionalinei pagalbai gauti (taisyklių 1 priedas) (toliau – paraiškos) pagal šių taisyklių 12 punktą.

7. Pagalba pieno gamintojams mokama už ŪGR 2023 m. kovo 1 d. registruotas pienines karves.

8. Pieno gamintojams, 2023 m. kovo 1 d. esantiems kooperatinės bendrovės (kooperatyvo), kuri yra pripažinta vadovaujantis Kooperatinių bendrovių (kooperatyvų) pripažinimo žemės ūkio kooperatinėmis bendrovėmis (kooperatyvais) tvarkos aprašu, patvirtintu Lietuvos Respublikos žemės ūkio ministro 2016 m. liepos 22 d. įsakymu Nr. 3D-435 „Dėl Kooperatinių bendrovių (kooperatyvų) pripažinimo žemės ūkio kooperatinėmis bendrovėmis (kooperatyvais) tvarkos aprašo patvirtinimo“, ir kuri Centre yra registruota pieno supirkėja, nariais, ir šių taisyklių 6.2 papunktyje nurodytą laikotarpį pardavusiems tai pripažintai žemės ūkio kooperatinei bendrovei (kooperatyvui) žalią pieną, pagalbos dydis yra padidinamas 10 proc. Narių, esančių pripažintoje žemės ūkio kooperatinėje bendrovėje (kooperatyve) 2023 m. kovo 1 d., sąrašą MS *Excel* formatu pateikia pripažintos žemės ūkio kooperatinės bendrovės (kooperatyvai) Centrui el. paštu parama@zudc.lt iki 2023 m. balandžio 28 d.

9. Bendra nereikšmingos (*de minimis*) pagalbos, suteiktos vadovaujantis Reglamento (ES) Nr. 1408/2013 nuostatomis, suma vienam pieno gamintojui (įskaitant ir su šiuo pieno gamintoju reglamento (ES) Nr. 1408/2013 2 straipsnio 2 dalyje nurodytais ryšiais susijusius ūkio subjektus) per einamuosius ir dvejus ankstesnius finansinius metus negali viršyti 25 000 Eur. Bendra pirminės gamybos sektoriuje veiklą vykdantiems ūkio subjektams skiriamos nereikšmingos (*de minimis*) pagalbos suma per einamuosius ir dvejus ankstesnius finansinius metus neturi viršyti Reglamento (ES) Nr. 1408/2013 II priede nurodytos nacionalinės ribos. Pagal nereikšmingos (*de minimis*) pagalbos priemones, naudingas tik vieno atskiro produkto sektoriui, kaip jis apibrėžtas reglamento (ES) Nr. 1408/2013 2 straipsnio 3 dalyje, bendra teikiama nereikšmingos (*de minimis*) pagalbos suma per einamuosius ir dvejus ankstesnius finansinius metus negali viršyti 50 proc. reglamento (ES) Nr. 1408/2013 II priede nurodytos nacionalinės ribos. Jeigu išmokėjus apskaičiuotą pagalbą būtų viršytas maksimalus leistinas (nereikšmingos) *de minimis* pagalbos dydis, prieš priimant sprendimą pagal šių taisyklių 13.4.1 papunktį, apskaičiuota pagalbos suma sumažinama tiek, kad nebūtų pažeistos nurodyto reglamento nuostatos.

10. Teikiant pagalbą, turi būti laikomasi Reglamento (ES) Nr. 1408/2013 1 straipsnio, 3 straipsnio 8 ir 9 dalies ir 5 straipsnio nuostatų.

11. Pagal taisykles suteikta pagalba sumuojama su valstybės pagalba ir nereikšminga (*de minimis*) pagalba toms pačioms tinkamoms finansuoti išlaidoms, jei dėl tokio sumavimo neviršijamas didžiausias pagalbos intensyvumas ir didžiausia pagalbos suma.

**III SKYRIUS**

**ADMINISTRAVIMO PROCEDŪROS**

12. Paraiškos teikiamos rajono, kuriame registruota pareiškėjo valda, savivaldybės administracijai (toliau – Savivaldybė) nuo 2023 m. balandžio 17 d. iki 2023 m. gegužės 5 d. (imtinai). Pieno gamintojas, pavėlavęs pateikti paraišką dėl išskirtinių aplinkybių, nepriklausančių nuo pareiškėjo valios (*force majeure*), gali ją pateikti iki 2023 m. birželio 5 d. (imtinai), pridėdamas vėlavimo priežasties pagrindimo dokumentus. Paraiškos, pateiktos po galutinio pagalbos paraiškų priėmimo termino, nepriimamos.

13. Centras:

13.1. pieno gamintojams apskaičiuoja preliminarų pagalbos dydį;

13.2. pagal šių taisyklių reikalavimus įvertina pieno gamintojų tinkamumą pagalbai gauti ir sudaro galinčių pretenduoti gauti pagalbą pieno gamintojų sąrašą;

13.3 iki paraiškų teikimo pradžios elektroniniu būdu *MS* *Excel* formatu perduoda Savivaldybėms sudarytą pieno gamintojų, galinčių pretenduoti gauti pagalbą, duomenų suvestinę (taisyklių 2 priedas), suskirstytą pagal Savivaldybių teritorijose esančias seniūnijas;

13.4. elektroniniu būdu (el. paštu parama@zudc.lt) gavęs iš Savivaldybių 14.3 papunktyje nurodytą informaciją:

13.4.1. iki 2023 m. gegužės 24 d.:

13.4.1.1. vadovaudamasis Suteiktos valstybės pagalbos ir nereikšmingos (*de minimis*) pagalbos registro (toliau – Registras) nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registro nuostatai), patikrina, ar pareiškėjui (įskaitant su juo Reglamento (ES) Nr. 1408/2013 2 straipsnio 2 nurodytais ryšiais susijusius ūkio subjektus) suteikus pagalbą pagal šias taisykles nebus pažeisti taisyklių 9–11 punktuose nustatyti reikalavimai;

13.4.1.2. palygina bendrą pareiškėjams apskaičiuotą pagalbos sumą (lėšų poreikį) su pagalbai skirtomis (patvirtintomis) lėšomis. Jeigu apskaičiuota pagalbos suma viršija skirtą lėšų sumą, pagalbos suma visiems pareiškėjams mažinama proporcingai trūkstamų lėšų kiekiu;

13.4.1.3. priima sprendimą dėl pagalbos pagal šias taisykles skyrimo (sprendime dėl pagalbos skyrimo turi būti nurodyta, kad pagalba yra nereikšminga (*de minimis*), ir pateikiama aiški nuoroda į reglamentą (ES) Nr. 1408/2013, t. y. nurodomas jo pavadinimas bei skelbimo Europos Sąjungos oficialiajame leidinyje numeris) ar neskyrimo, sprendime turi būti nurodyti motyvai bei apskundimo tvarka. Priėmus sprendimą dėl pagalbos skyrimo, pareiškėjas tampa pagalbos gavėju;

13.4.2. Registro nuostatuose nustatyta tvarka pateikia duomenis apie suteiktą pagalbą į Registrą. Registrui pateikti duomenys apie suteiktą pagalbą tikslinami Registro nuostatuose nustatyta tvarka ir terminais;

13.5. iki 2023 m. gegužės 24 d. perduoda pagalbos gavėjų su jiems skirta pagalbos suma duomenis Nacionalinei mokėjimo agentūrai prie Žemės ūkio ministerijos (toliau – Agentūra) raštu ir el. paštu nacparama@nma.lt *MS Excel* formatu pagal šių taisyklių 3 priedą;

13.6. turi teisę prašyti pareiškėjų pateikti papildomą informaciją raštu, jeigu skirtingų pareiškėjų paraiškose nurodyti duomenys nesutampa. Pareiškėjai tokią informaciją turi patikslinti per 5 darbo dienas.

14. Savivaldybė:

14.1. elektroniniu būdu *MS* *Excel* formatu gavusi iš Centro galinčiųjų pretenduoti gauti pagalbą suvestinę pagal šių taisyklių 2 priedą, organizuoja paraiškų iš pieno gamintojų priėmimą;

14.2. nuo 2023 m. balandžio 17 d. iki 2023 m. gegužės 5 d. užpildo paraiškos formą ir ją atspausdina, t. y. Savivaldybės darbuotojas suveda (įrašo) duomenis į paraiškos formą ir atspausdina 2 paraiškos egzempliorius. Pareiškėjas ir savivaldybės darbuotojas parašais patvirtina atspausdintos paraiškos duomenų teisingumą. Pasirašyta pagalbos paraiška laikoma pateikta – vienas paraiškos egzempliorius atiduodamas pareiškėjui, kitas saugomas Savivaldybėje. Pažymėjus paraiškos pateikimo faktą – Savivaldybės darbuotojas paraiškos registracijos datą pažymi Centro pateiktoje suvestinėje (taisyklių 2 priedas);

14.3. iki 2023 m. gegužės 12 d. perduoda Centrui suvestinę (elektroniniu būdu (el. paštu parama@zudc.lt) *MS* *Excel* formatu) (taisyklių 2 priedas), nurodydama pieno gamintojus, kurie pateikė paraiškas, ir paraiškų kopijas tų pareiškėjų, kurie paraiškose užpildė 1, 2 ar 3 lentelę;

14.4. jei pieno gamintojas yra susijęs su kitais ūkio subjektais Reglamento Nr. 1408/2013 2 straipsnio 2 dalyje nurodytais ryšiais arba yra dalyvavęs susijungime, įsigijime ar skaidyme su kitais ūkio subjektais, kaip apibrėžta 2013 m. gruodžio 18 d. Komisijos reglamento (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai žemės ūkio sektoriuje 3 straipsnio 8 ir 9 dalyse, – Savivaldybės darbuotojas įveda (įrašo) pieno gamintojo nurodytus susijusius ūkio subjektus į paraiškos 1–3 lenteles;

14.5. suteikia ir platina informaciją apie teikiamą pagalbą pagal šių taisyklių reikalavimus.

15. Agentūra:

15.1. elektroniniu būdu iš Centro gavusi visus duomenis apie pagalbos gavėjams skirtas pagalbos sumas, užsako pagalbos lėšas ir išmoka jas pagalbos gavėjams Bendrosiose administravimo taisyklėse nustatyta tvarka. Pagalbos lėšas perveda į banko sąskaitą, nurodytą 2022 m. Agentūrai pateiktoje Paramos už žemės ūkio naudmenas ir kitus plotus bei gyvulius paraiškoje pagal Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisykles, patvirtintas Lietuvos Respublikos žemės ūkio ministro 2015 m. gruodžio 4 d. įsakymu Nr. 3D-897 „Dėl Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisyklių patvirtinimo“, arba į paskutinę Agentūrai žinomą paramos ir (arba) pagalbos gavėjo banko sąskaitą, kuri buvo naudota išmokant lėšas. Jei po pateiktos paraiškos pieno gamintojas teikė prašymą Agentūrai pakeisti banko sąskaitą, išmokos pervedamos į prašyme nurodytą aktualiausią banko sąskaitą;

15.2. iki 2023 m. gruodžio 1 d. Žemės ūkio ministerijai raštu pateikia informaciją apie pagal šias taisykles išmokėtą bendrą pagalbos sumą ir pagalbos gavėjų skaičių;

15.3. teikia ataskaitas Žemės ūkio ministerijai Bendrųjų administravimo taisyklių nustatyta tvarka ir terminais;

15.4. prireikus siunčia pagalbos gavėjui pranešimą, kuriame prašo nurodyti banko sąskaitos duomenis, jeigu Agentūrai atliekant mokėjimą paaiškėja, kad duomenų apie pagalbos gavėjo sąskaitą nėra ar turimi duomenys yra netikslūs.

16. Pieno gamintojų paraiškos, pateiktos po 2023 m. gegužės 5 d., tačiau ne vėliau kaip iki 2023 m. birželio 5 d. (įskaitytinai), administruojamos šia tvarka:

16.1. savivaldybės kartą per savaitę pateikia Centrui suvestinę (elektroniniu būdu (el. paštu parama@zudc.lt) *MS Excel* formatu) (taisyklių 2 priedas), nurodydamos pieno gamintojus, kurie pateikė paraiškas pavėluotai, ir paraiškų kopijas tų pareiškėjų, kurie paraiškose užpildė 1, 2 ar 3 lentelę;

16.2. Centras iki 2023 m. birželio 16 d. patikrina pareiškėjus, priima sprendimą ir pateikia informaciją apie pagalbos gavėjams suteiktą pagalbą, vadovaudamasis šių taisyklių 13.4.1.1–13.4..1.3 papunkčiuose nurodytais teisės aktais ir tvarka, bei elektroniniu būdu perduoda Agentūrai pagalbos gavėjų su jiems skirta pagalbos suma duomenis. Pareiškėjams apskaičiuota pagalbos lėšų suma mažinama tais atvejais ir tuo pačiu mažinimo koeficientu, kaip pagalbos gavėjams, pateikusiems paraiškas iki 2023 m. gegužės 5 d., kuriems apskaičiuota pagalbos suma buvo sumažinta;

16.3. Agentūra, gavusi iš Centro duomenis apie pagalbos gavėjams skirtą pagalbą, užsako lėšas ir iki 2023 m. liepos 7 d. išmoka jas pagalbos gavėjams Bendrosiose administravimo taisyklėse nustatyta tvarka.

17. Pagalba pieno gamintojams pradedama mokėti nuo 2023 m. birželio 1 d.

**IV SKYRIUS**

**PAPILDOMOS NUOSTATOS**

18. Pieno gamintojas, negavęs pagalbos, ne vėliau kaip iki 2023 m. spalio 31 d. gali raštu kreiptis į Centrą ar Agentūrą dėl informacijos suteikimo apie pagalbos neskyrimo aplinkybes.

19. Pieno gamintojui, kuriam pagal šių taisyklių reikalavimus buvo skirta, tačiau dar neišmokėta pagalba, mirus, įpėdinis, gavęs paveldėjimo teisės liudijimą ir įregistruotas valdos valdytoju ar partneriu, iki 2023 m. spalio 31 d. pateikia Agentūrai laisvos formos prašymą dėl pagalbos priskyrimo ir paveldėjimo fakto patvirtinimo dokumento kopiją, o prašyme nurodo banko pavadinimą, kodą ir sąskaitos bei valdos numerį.

20. Privalomos grąžinti lėšos, kurios pagalbos gavėjams buvo neteisėtai išmokėtos ir (arba) panaudotos pažeidžiant teisės aktus, ir su minėtomis lėšomis susijusios palūkanos administruojamos Bendrosiose administravimo taisyklėse nustatyta tvarka.

**V SKYRIUS**

**BAIGIAMOSIOS NUOSTATOS**

21. Pieno gamintojai, gavę pagalbą neteisėtai, arba asmenys, prisidėję prie neteisėto pagalbos gavimo (sąmoningai patvirtinę klaidingus duomenis), atsako teisės aktų nustatyta tvarka.

22. Informacija apie pieno gamintojus (pagalbos gavėjus) ir jiems skirtą pagalbą viešinama Bendrosiose administravimo taisyklėse nustatyta tvarka.

23. Centras privalo ne trumpiau kaip 10 metų nuo paskutinės pagalbos suteikimo pagal taisykles dienos saugoti visą su pagalbos teikimu susijusią informaciją ir dokumentus.

24. Pareiškėjų ir (arba) pagalbos gavėjų skundai nagrinėjami Bendrosiose administravimo taisyklėse nustatyta tvarka.

25. Asmenys, pažeidę šių taisyklių reikalavimus, atsako teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nacionalinės pagalbos pieno gamintojams

teikimo taisyklių

1 priedas

**(Paraiškos nacionalinei pagalbai gauti forma)**

|  |
| --- |
| Pildo savivaldybės administracijos tarnautojas ar seniūnijos darbuotojas |
| Registracijos data: 2/0/2/3/-\_\_/\_\_/-\_\_/\_\_/ | (Dokumento gavimo registracijos žymos vieta) |
| Atsakingas savivaldybės ar seniūnijos tarnautojas (vardas, pavardė, parašas) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pieno gamintojo vardas ir pavardė / įmonės pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens / įmonės kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ savivaldybės administracijai

**PARAIŠKA NACIONALINEI PAGALBAI GAUTI**

\_\_\_\_\_\_\_\_\_\_\_\_\_

(data)

Prašau suteikti nacionalinę pagalbą už Ūkinių gyvūnų registre registruotas pienines karves:

|  |  |  |  |  |
| --- | --- | --- | --- | --- |
| 2023 m. kovo 1 d. pieno gamintojo vardu Ūkinių gyvūnų registre registruotų pieninių karvių skaičius, vnt. |  |  |  |  |

Aš, pasirašydamas šią paraišką ir pretenduojantis gauti nereikšmingą (*de minimis*) pagalbą pagal Nacionalinės pagalbos pieno gamintojams teikimo taisykles (toliau – Taisyklės):

1. Patvirtinu, kad:

1.1. visa paraiškoje pateikta informacija yra teisinga;

1.2. esu susipažinęs su Taisyklių reikalavimais;

1.3. nesu susijęs su kitomis įmonėmis kaip apibrėžta 2013 m. gruodžio 18 d. Komisijos reglamento (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai žemės ūkio sektoriuje 2 straipsnio 2 dalyje, o jeigu esu susijęs, pateikiu dokumentus, patvirtinančius ryšius su kitomis įmonėmis. Jei ūkis (įmonė) yra susijęs su kitais ūkio subjektais, pateikiama informacija apie susijusius ūkio subjektus žemiau pateiktoje 1 lentelėje;

1.4. nesu dalyvavęs susijungime, įsigijime ar skaidyme su kitais ūkio subjektais kaip apibrėžta 2013 m. gruodžio 18 d. Komisijos reglamento (ES) Nr. 1408/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai žemės ūkio sektoriuje 3 straipsnio 8 ir 9 dalyse, o jeigu esu dalyvavęs, pateikiu dokumentus, patvirtinančius ryšius su kitomis įmonėmis. Jei ūkis (įmonė) yra dalyvavęs susijungime, įsigijime ar skaidyme su kitais ūkio subjektais, pateikiama informacija apie šiuose procesuose dalyvavusius ūkio subjektus žemiau pateiktose 2 ir 3 lentelėse.

2. Esu informuotas (−a), kad:

2.1. informacija apie mano prašomą ir skirtą (gautą) pagalbą bus viešinama (teikiama juridiniams asmenims) visuomenės informavimo tikslais, taip pat gali būti perduota audito ir tyrimų institucijoms siekiant apsaugoti Europos Sąjungos ir Lietuvos Respublikos interesus;

2.2. paraiškoje nacionalinei pagalbai gauti ir kituose dokumentuose esantys mano asmens ir kiti duomenys būtų apdorojami ir saugomi pagalbos administravimo informacinėse sistemose ir kad su nacionalinės pagalbos administravimu susijusios institucijos gautų mano asmens ir kitus duomenis iš kitų juridinių asmenų, registrų ar duomenų bazių užtikrinant pagalbos administravimo funkciją.

3. Įsipareigoju:

3.1. gavęs Agentūros reikalavimą (raštą, pranešimą) dėl pagalbos (jos dalies) ir (arba) permokėtos pagalbos sumos grąžinimo ir (ar) palūkanų sumokėjimo, per reikalavime nurodytą terminą grąžinti Agentūrai išmokėtą pagalbos (jos dalies) sumą ir (arba) permokėtą pagalbos sumą ir sumokėti palūkanas (jei nurodyta);

3.2. ne trumpiau kaip 3 (trejus) metus nuo pagalbos išmokėjimo dienos saugoti visus dokumentus, susijusius su pagalbos gavimu.

1 lentelė

Informacija apie pareiškėjo atitiktį reglamento ((ES) Nr. 1408/2013 2 straipsnio 2 dalyje nustatytiems reikalavimams\*

|  |  |  |
| --- | --- | --- |
| Eil. Nr. | Susijusio ūkio subjekto kodas | Susijusio ūkio subjekto pavadinimas |
|   |   |   |
|   |   |   |
|  |  |  |
|  |  |  |

\*„Viena įmonė“ apima visas įmones, kurių tarpusavio santykiai yra bent vienos rūšies iš toliau išvardytų:

a) viena įmonė turi kitos įmonės akcininkų arba narių balsų daugumą;

b) viena įmonė turi teisę paskirti arba atleisti daugumą kitos įmonės administracijos, valdymo arba priežiūros organo narių;

c) pagal sutartį arba vadovaujantis steigimo sutarties ar įstatų nuostata vienai įmonei suteikiama teisė daryti kitai įmonei lemiamą įtaką;

d) viena įmonė, būdama kitos įmonės akcininkė arba narė, vadovaudamasi su tos įmonės kitais akcininkais ar nariais sudaryta sutartimi, viena kontroliuoja tos kitos įmonės akcininkų arba narių balsavimo teisių daugumą.

Įmonės, kurios a–d punktuose nurodytais santykiais yra susijusios per vieną ar daugiau kitų įmonių, taip pat laikomos viena įmone.

2 lentelė

Informacija apie pareiškėjo atitiktį reglamento ((ES) Nr. 1408/2013 3 straipsnio 8 dalyje nustatytiems reikalavimams\*\*(pildoma, jei įmonės susijungė arba įsigijo viena kitą per paskutinius trejus finansinius metus)

|  |  |  |
| --- | --- | --- |
| Eil. Nr. | Ūkio subjekto kodas | Ūkio subjekto pavadinimas |
|   |   |   |
|   |   |   |
|  |  |  |
|  |  |  |

\*\*Jei dvi įmonės susijungia arba viena įsigyja kitą, apskaičiuojant, ar nauja *de minimis* pagalba naujajai arba įsigyjančiajai įmonei viršija atitinkamas *de minimis* viršutines ribas, atitinkamą nacionalinę ribą arba sektoriaus ribą, atsižvelgiama į visą ankstesnę *de minimis* pagalbą, suteiktą bet kuriai iš susijungiančių įmonių. *De minimis* pagalba, kuri teisėtai suteikta prieš susijungimą arba įsigijimą, tebėra teisėta.

3 lentelė

Informacija apie pareiškėjo atitiktį reglamento ((ES) Nr. 1408/2013 3 straipsnio 9 dalyje nustatytiems reikalavimams\*\*\*(pildoma, jei įmonės buvo suskaidytos per paskutinius trejus finansinius metus)

|  |  |  |
| --- | --- | --- |
| Eil. Nr. | Ūkio subjekto kodas | Ūkio subjekto pavadinimas |
|   |   |   |
|   |   |   |
|  |  |  |
|  |  |  |

\*\*\*Jei viena įmonė suskaidoma į dvi ar daugiau atskirų įmonių, iki suskaidymo suteikta *de minimis* pagalba priskiriama įmonei, kuri ja pasinaudojo, o tai iš principo yra įmonė, perimanti veiklą, kuriai vykdyti *de minimis* pagalba panaudota. Jei toks priskyrimas neįmanomas, *de minimis* pagalba proporcingai paskirstoma remiantis naujųjų įmonių nuosavo kapitalo balansine verte suskaidymo įsigaliojimo dieną.

Pieno gamintojas (Parašas) (Vardas ir pavardė)

(Jei paraiška teikiama juridinio asmens vardu,

juridinio asmens atsakingo darbuotojo pareigos) (Parašas) (Vardas ir pavardė)

Nacionalinės pagalbos pieno gamintojams

teikimo taisyklių

2 priedas

**DUOMENŲ APIE PIENO GAMINTOJUS, GALINČIUS PRETENDUOTI GAUTI NEREIKŠMINGĄ (*DE MINIMIS*) PAGALBĄ, SUVESTINĖ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Gamintojo vardas  | Gamintojo pavardė / įmonės pavadinimas | Gamintojo asmens kodas / įmonės kodas | Žemės ūkio valdos atpažinties kodas | Savivaldybė | Seniūnija | Vietovė | Pieninių karvių skaičius 2023-03-01 | Paraiškos registracijos data\* |
| 1 | 2 | 3 | 4 | 5 | 6 | 7 | 8 | 9 | 12 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

\* Pildo savivaldybės darbuotojas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nacionalinės pagalbos pieno gamintojams

teikimo taisyklių

3 priedas

**DUOMENŲ APIE PIENO GAMINTOJAMS SKIRTĄ NEREIKŠMINGĄ (*DE MINIMIS*) PAGALBĄ SUVESTINĖ**

\_\_\_\_\_\_\_\_\_\_\_\_\_\_\_
(data)

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareiškėjo asmens kodas / įmonės kodas | Pareiškėjo vardas ir pavardė / įmonės pavadinimas | Žemės ūkio valdos atpažinties kodas | Savivaldybės pavadinimas | Seniūnija | Vietovės pavadinimas | Skirta pagalbos suma, Eur |
| 1 | 2 | 3 | 4 | 5 | 6 | 7 | 8 |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_